รองนายกรัฐมนตรี ประชุมปัญหาความเสื่อมโทรมทางทะเลที่ขยายตัว ย้ำเร่งสร้างความร่วมมือฟื้นฟูสุขภาพทางทะเล โดยยึดประโยชน์ส่วนรวม
รองนายกรัฐมนตรี ประชุมปัญหาความเสื่อมโทรมทางทะเลที่ขยายตัว ย้ำเร่งสร้างความร่วมมือฟื้นฟูสุขภาพทางทะเล โดยยึดประโยชน์ส่วนรวมพลโท คงชีพ ตันตระวาณิชย์ โฆษกประจำรองนายกรัฐมนตรี เปิดเผยว่า พลเอกประวิตร วงษ์สุวรรณ รองรองนายกรัฐมนตรี  ประชุมคณะกรรมการนโยบายการรักษาผลประโยชน์ของชาติทางทะเล เพื่อขับเคลื่อนแก้ปัญหาความเสื่อมโทรมทรัพยากรทางทะเลและชายฝั่งที่ขยายวงกว้างขึ้นอย่างต่อเนื่อง โดยที่ประชุมรับทราบ สถานการณ์โลกและภูมิภาค ที่มีการใช้ประโยชน์ทรัพยากรและสิ่งแวดล้อมทางทะเลเพิ่มขึ้นอย่างต่อเนื่องแบบไม่มีทิศทาง ส่งผลต่อความเสื่อมโทรมทรัพยากรทางทะเลและชายฝั่งมากขึ้นและขยายวงกว้าง โดยเฉพาะประเทศไทย มีมูลค่าของเศรษฐกิจภาคทะเล ปี 2557 สูงถึง 24 ล้านล้านบาท แต่ปัจจุบันประเทศไทยเข้าสู่การสูญเสียผลประโยชน์ทางทะเล โดยเฉพาะการเสื่อมโทรมของทรัพยากรทางทะเลและชายฝั่งอย่างต่อเนื่องรวมทั้งรับทราบ โครงสร้างอัตรากำลังของศูนย์อำนวยการรักษาผลประโยชน์ของชาติทางทะเลและแผนปฏิบัติการ ปี 2563-2565 ที่เน้นการดำเนินงานใน 5 กลยุทธ์คือ การเพิ่มขีดความสามารถในการป้องกัน ปราบปราม ระงับ ยับยั้ง แก้ไขหรือบรรเทาปัญหา เหตุการณ์สาธารณภัยและการกระทำผิดกฎหมาย การพัฒนาขีดความสามารถและมาตรฐานของบุคลากร การพัฒนาสถานที่และสิ่งอำนวยความสะดวก การพัฒนาระบบควบคุมบังคับบัญชาและเทคโนโลยีสารสนเทศและการสื่อสาร และการประชาสัมพันธ์และการสร้างการมีส่วนร่วมของประชาชนที่ประชุมเห็นชอบ แต่งตั้งคณะอนุกรรมการที่ปรึกษาและจัดการความรู้เพื่อผลประโยชน์แห่งชาติทางทะเล เพื่อเป็นกลไกทางวิชาการ สนับสนุนข้อมูลทางนโยบายและการขับเคลื่อนการปฏิบัติ พร้อมทั้งรับทราบความคืบหน้าอนุบัญญัติรองรับพระราชบัญญัติการรักษาผลประโยชน์ของชาติทางทะเล พ.ศ. 2562 พลเอก ประวิตร กล่าวย้ำ ให้หน่วยงานหลักของกระทรวงทรัพยากรธรรมชาติและสิ่งแวดล้อมและทุกส่วนราชการที่เกี่ยวข้อง ต้องบังคับใช้กฎหมายและให้ความสำคัญเดินหน้าขับเคลื่อนกลไกในความรับผิดชอบสนับสนุนการดำเนินงานภายใต้ พ.ร.บ.การรักษาผลประโยชน์แห่งชาติทางทะเลให้โปร่งใสและบังเกิดผลอย่างจริงจัง โดยต้องมีตัวชี้วัดสะท้อนกับสถานการณ์ความเป็นจริง มีการวางแผนเชิงพื้นที่ทางทะเล ขอให้ร่วมกันสร้างความปลอดภัยทั้งมิติในและนอกประเทศไปด้วยกัน รวมทั้งให้ปรับปรุงกฎหมายภายในให้สอดคล้องกับกฎหมายสากล โดยมุ่งเน้นความยั่งยืนและประโยชน์ต้องตกกับคนไทยส่วนใหญ่ คำนึงถึงทั้งมิติความมั่นคง มิติเศรษฐกิจทางทะเลและมิติของสุขภาพทางทะเลควบคู่ไปด้วยกัน ขณะเดียวกันต้องสร้างการมีส่วนร่วมของประชาชนและต้องไม่ละเลยรับฟังผู้ที่ได้รับผลกระทบหรือผู้มีส่วนได้เสีย เพื่อขยายพลังความร่วมมือในการฟื้นฟูและรักษาผลประโยชน์ทางทะเลไปด้วยกัน